Minnstu íbúðirnar á Íslandi eru litlar en dýrar Íbúðir þurfa ekki endilega að vera stórar . Samsett mynd Í heimi þar sem mikil áhersla er lögð á einfaldan og naumhyggjulegan lífsstíl er málið að búa í minni íbúðum í stað einbýlishúsa á nokkrum hæðum . Minnstu íbúðirnar á fasteignamarkaðnum í dag eru ekki stórar en það þýðir ekki að þær kosti ekki sumar yfir 30 milljónir . Smartland tók saman fimm minnstu íbúðirnar á fasteignavef Mbl.is . Á jarðhæð á Bragagötu í 101 Reykjavík er hægt að eignast stúdíóíbúð fyrir aðeins 19 milljónir . Íbúðirnar í miðbæ Reykjavíkur gerast ekki ódýrari en heldur ekki minni enda íbúðin sem er skráð sem verslun aðeins 23,6 fermetrar . Stærðin á þessari smekklegu og glænýju stúdíóíbúð er ekki nema 32,7 fermetrar með geymslu . Fólk sem lifir einföldu lífi þarf ekki mikið meira , en íbúðin er í nýrra fjölbýlishúsi í hjarta Reykjavíkur . Þrátt fyrir að vera lítil kostar íbúðin þó 30,4 milljónir .